Neiden kirke

Neiden kirke er en langkirke i fra 1902 i Sør-Varanger kommune, Finnmark fylke. Den er tegnet av arkitekt Karl Norum.

 Historie og utforming 
I 1898 ble det gjort en henvendelse til Kirke- og undervisningsdepartementet fra 26 familiefedre i Neiden, om å få oppført en kirke og anlagt en kirkegård i Neiden. Bare fire år senere sto kirken ferdig. Befolkningens ønske om å få en kirke var sammenfallende med myndighetenes ønske om å trygge grenseområdene mot finsk-russisk ekspansjon.

Arkitekt Karl Norum var svært opptatt av gamle norske stavkirker, og han laget et byggverk som skulle være et uttrykk for norsk kultur og nasjonal samhørighet i et grenseområde. Kapellet fikk 155 sitteplasser og ble levert av ferdighusfirmaet Jacob Digre i Trondheim. Det ble innviet 13. juli 1902. Kong Oscar II donerte kirkesølv og døpesett i kobber.Jens Christian Eldal og Jiri Havran (2002): Kirker i Norge. Bind 3. ARFO

Kirken er utformet som en basilika i dragestil med lave sideskip, høyt midtparti og mange utskjæringer. Foran inngangen er en åpen hall. Inspirert av stavkirker er det brukt spon på taket og i deler av veggkledningen. I 1985 ble det gjort enkelte utbedringer av råteskader.

Adkomst til stedet er via fylkesvei 352 og europavei 6/riksvei 92. Søsterkirka ligger i Buksnes i Vestvågøy.

 Galleri 

 Se også 
 Sankt Georgs kapell, ortodoks kirke fra 1565, som også ligger i Neiden.

 Referanser 

 Eksterne lenker 
 Arkitekturguide for Nord-Norge og Svalbard

 NFI rapport for prosjekter 
 Bilde av kirken ca. år 1900


Kategori:Kirker i Sør-Varanger
Kategori:Norske kirker fra 1902
Kategori:Karl Norum
Kategori:Kirker i Varanger prosti